
ΑΠΟΦΑΣΕΙ Σ 

Αριθ. 08/Δ.Τ.Α./10915 + 8865 (1) 

Έγκριση του Οργανισμού Εσωτερικής Υπηρεσίας του 
Δημοτικού Παιδικού Σταθμού Αυλώνα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις όμοιες του άρθρου 8 παρ. 5 του Ν. 
2307/95. 

2. Τις διατάξεις του άρθρου 8 του Ν. 2503/97. 

3. Τις διατάξεις του Ν. 2190/94 καθώς &των Π.Δ. 37 Α/87 
& 22/90. 

4. Τις διατάξεις των άρθρων 8 και 12 του Ν. 2307/95 κα¬ 
θώς και του Ν. 2683/99. 


5. Τις διατάξεις του Ν. 2503/97 άρθρο 9 παρ. 1 και άρ¬ 
θρο 18 παρ. 12. 

6. Την 57/2001 απόφαση του Δημοτικού Συ μβουλίου Αυ¬ 
λώνα με την οποία εγκρίνεται η 56/2001 απόφαση του Δι¬ 
οικητικού Συμβουλίου του Δημοτικού Παιδικού Σταθμού 
Αυλώνα. 

7. Την σύμφωνη γνωμοδότηση του Υπηρεσιακού Συμ¬ 
βουλίου Υπαλλήλων ΟΤΑ Ανατολικής Αττικής που διατυ¬ 
πώθηκε στο 1/24.03.2003 πρακτικό του. 

8. Τα στοιχεία του οικείου φακέλου. 

9. Τις ρυθμίσεις του άρθρου 29Α του Ν. 1558/85 που 
προστέθηκε με το άρθρο 27 του Ν. 2081/92, αποφασίζου¬ 
με: 

Εγκρίνουμε την 57/2001 απόφαση του Δημοτικού Συμ¬ 
βουλίου Αυλώνα, που αφορά τον ΟΕΥ του Δημοτικού Παι¬ 
δικού Σταθμού Αυλώνα και έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ 
ΔΗΜΟΥ ΑΥΛΩΝΑ ΑΤΤΙΚΗΣ 

ΑΡΘΡΟ Ιο 

Η υπηρεσία του Παιδικού Σταθμού Δήμου Αυλώνα Αττι¬ 
κής συγκροτείται σε τμήμα Παιδικού Σταθμού. 

ΑΡΘΡΟ 2ο 

Η ανωτέρω οργανική μονάδα του Παιδικού Σταθμού 
διαρθρώνεται στα ακόλουθα γραφεία ως κατωτέρω: 

Α. ΤΜΗΜΑ ΠΑΙΔΙΚΟΥ ΣΤΑΘΜΟΥ 

Προϊστάμενος Τμήματος 

1. Γραφείο Διοικητικό - Οικονομικό 

2. Γ ραφείο Παιδικού Σταθμού 

3. Γ ραφείο μαγείρου - καθαριότητας 

Διευκρινίζεται ότι τα ανωτέρω γραφεία είναι λειτουργι¬ 
κά και όχι ανεξάρτητες οργανικές μονάδες. 

ΑΡΘΡΟ 3ο 

Η οργανική σύνθεση και διαβάθμιση του προσωπικού 
κατά κατηγορίες, κλάδους κα βαθμούς έχει ως εξής: 

Α. ΜΟΝΙΜΟ ΠΡΟΣΩΠΙΚΟ 

1 .Δυο -2- θέσεις κλάδου ΠΕ Νηπιαγωγών προσωποπα¬ 
γείς κενούμενες καταργούνται με βαθμό Δ-Α. 

2. Τρεις -3- θέσεις κλάδου ΤΕ9 Βροφονηπιοκόμων στις 
οποίες εντάσσεται η μία ΤΕ Βρεφονηπιοκομίας Κ.Π.Σ με 
βαθμό Δ-Α. 

3. Μία -1- θέση κλάδου ΔΕΙ Διοικητικού με βαθμό Δ-Α. 

4. Μία -1- θέση κλάδου ΔΕ32 Μαγείρων με βαθμό Δ-Α. 

5. Δύο -2- θέσεις κλάδου ΥΕ 16 Προσωπικού καθαριό¬ 
τητας στις οποίες εντάσσονται οι -2- θέσεις κλάδου ΥΕ2 
Βοηθητικού προσωπικού του Κ.Π.Σ. με βαθμό Ε-Β 

6. Μία -1- θέση κλάδου ΥΕ14 Βοηθητικού προσωπικού 
με βαθμό Ε-Β στην οποία εντάσσεται η -1 - θέση κλάδου 
ΥΕ1 Μαγείρων του Κ.Π.Σ. 

Β. ΕΠΟΧΙΑΚΟ ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ 

Α) Πέντε - 5 - θέσεις διαφόρων ειδικοτήτων που ο αριθ¬ 
μός των προσλαμβανομένων και η ειδικότητα αυτών κατ’ 
έτος ορίζεται με απόφαση του Διοικητικού Συμβουλίου 

ΑΡΘΡΟ 4ο 

Ο Προϊστάμενος της οργανικής μονάδας, τμήματος 
ορίζεται από τους κλάδους ΠΕ Νηπιαγωγών με βαθμό Α 
και εν ελλείψει με βαθμό Β ή ΤΕ Βρεφονηπιοκόμων με 
βαθμό Α' εν ελλείψει με βαθμό Β'. 

ΑΡΘΡΟ 5ο 

Οι αρμοδιότητες και τα αντικείμενα της οργανικής μο¬ 
νάδας κα των γραφείων αυτής που αναφέρονται στον Ορ¬ 
γανισμό αυτό καθαρίζονται ως εξής: 

Α. Προϊστάμενος Τμήματος 

Στην αρμοδιότητα του ανήκουν: 

1. Η εποπτεία και ο έλεγχος των γραφείων που συγκρο¬ 
τούντο τμήμα. 

2. Ο Συντονισμός ή κατεύθυνση και η παροχή των απα¬ 
ραίτητων οδηγιών ανά γραφείο για άσκηση των αρμοδιο¬ 
τήτων σύμφωνα με τις διατάξεις του παρόντος οργανι¬ 
σμού, των σχετικών Νόμων και Διαταγμάτων. 

3. Η τήρηση του εμπιστευτικού πρωτοκόλλου εφ’ εφό¬ 
σον δεν το τηρεί ο Πρόεδρος. 

4. Η παραλαβή της εισερχόμενης αλληλογραφίας και 
διεκπεραίωση αυτής με την συνεργασία του Προέδρου 
του Νομικού Προσώπου 

5. Η άσκηση γενικής Διοικητικής Εποπτείας στο προσω¬ 
πικό του Νομικού Προσώπου με οποιαδήποτε σχέση ερ¬ 
γασίας και εισήγηση στον Πρόεδρο του Νομικού Προσώ¬ 
που κάθε θέματος που αφοράτην εν γένει κατάστασή του. 

6. Ο έλεγχος και η θεώρηση όλων των καταστάσεων 
πληρωμήςτου προσωπικού του Νομικού Προσώπου, των 
χρηματικών ενταλμάτων και λοιπών παραστατικών πριν 
υπογραφούν από τον Πρόεδρο του Νομικού Προσώπου. 

7. Η παροχή οδηγιών για την σύνταξη του προϋπολογι¬ 
σμού του Νομικού Προσώπου, η εποπτεία και η επιμέλεια 
για τη σωστή εκτέλεση του και η υπόδειξη όταν παρίστα- 
ται ανάγκη των απαραίτητων ενεργειών για την εξασφά¬ 
λιση των εσόδων ή την συγκρότηση δαπανών χωρίς να 
παρεμποδίζεται ο σκοπός του Νομικού Προσώπου. 

8. Η υπογραφή κάθε βεβαιωτικού σημειώματος για τα 
έσοδα του Νομικού Προσώπου 

9. Η υποχρέωση να ενημερώνει τον Πρόεδρο του Νομι¬ 
κού Προσώπου για τις ημερήσιες απουσίες του προσωπι¬ 
κού της οργανικής μονάδας. 

10. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πόσης φύσε- 
ως Νομικού Προσώπου. 

11. Η τήρηση των μητρώων των ατομικών υπηρεσιακών 
φακέλων του πόσης φύσεως προσωπικού καθώς η σύ¬ 
νταξη των πινάκων αρχαιότητας, παραστατικών στοιχεί¬ 
ων πληρωμής, υπηρεσιακών μεταβολών και όλων εκείνων 
των διαδικασιών που είναι απαραίτητα για την πρόσληψη, 
προαγωγή απόλυση, παραίτηση, απόσταση, μετάταξη, 
χορήγηση αδειών, πειθαρχικές υποθέσεις αυτού. 


1. ΓΡΑΦΕΙΟ ΔΙΟΙΚΗΤΙΚΟ - ΟΙΚΟΝΟΜΙΚΟ 

Σε περίπτωση που υπηρετεί Διοικητικός Υπάλληλος ή 
έχουν ανατεθεί σε υπάλληλο του Δήμου η διοικητική υπο¬ 
στήριξη στο Νομικό Πρόσωπο στην αρμοδιότητα του ανή¬ 
κουν: 

Α) Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συμβουλίου και η επιμέλεια του με 
ευθύνη του για την κοινοποίηση αυτών κατά τις ισχύου- 
σες διατάξεις των συνεδριάσεων στους Συμβούλους του 
Διοικητικού Συμβουλίου. 

Β) Η επιμέλεια για την προετοιμασία των αποφάσεων 
του Διοικητικού Συμβουλίου η τήρηση των πρακτικών συ¬ 
νεδριάσεων και υποβολή αντιγράφων αυτών στην αρμό¬ 
δια Διοικητική αρχή ή το Διοικητικό Συμβούλιο για έγκρι¬ 
ση. 

Γ) Η τήρηση ευρετηρίου αποφάσεων Διοικητικού Συμ¬ 
βουλίου. 

Δ) Η παραλαβή και η αυθημερόν πρωτοκόλληση κάθε 
φύσεως εισερχομένων εγγράφων και ευρετηρίαση αυ¬ 
τών. 

Ε) Η επιμέλεια εκκαθάρισης και εντολής πληρωμής κά¬ 
θε δαπάνης του Νομικού Προσώπου. 

Στ) Η έκδοση χρηματικών ενταλμάτων η καταχώριση 
αυτών στα οικεία βιβλία και η αποστολή τους στο Ταμείο 
του Δήμου για εξόφληση. 

Ζ) Η επιμέλεια για τη σύνταξη μισθοδοτικών καταστά¬ 
σεων όλου του προσωπικού του Νομικού Προσώπου, με¬ 
ριμνά για την έγκαιρη πληρωμή των πόσης φύσεως απο¬ 
δοχών και κάθε εργασίας που έχει σχέση με την ασφάλι¬ 
σή τους. 

Η) Η διενέργεια κάθε σχετικής πράξης με την προμή¬ 
θεια όλων των ειδών για τις ανάγκες του Νομικού Προσώ¬ 
που και τη λειτουργία αυτού. 

0) Η επιμέλεια για την είσπραξη από τους γονείς των 
παιδιών και η κατάθεσή τους στο Ταμείο του Δήμου. 

I) Η συγκέντρωση και η περιφρούρηση κάθε κινητής κα 
ακίνητης περιουσίας του Δήμου με τη συνεργασία του 
Προέδρου και του Διοικητικού Συμβουλίου. 

Σε περίπτωση μη υπηρετούντος Διοικητικού προσωπι¬ 
κού ή ανάθεση καθηκόντων από υπάλληλο του Δήμου τις 
αρμοδιότητες αυτές τις ασκεί ο Προϊστάμενος του τμή¬ 
ματος 

2. ΓΡΑΦΕΙΟ ΠΑΙΔΙΚΟΥ ΣΤΑΘΜΟΥ 

Στην αρμοδιότητα των υπαλλήλων ανήκουν: 

Α) Η ψυχοσωματική υγεία και ψυχοκινητική εξέλιξη με 
πραγματοποίηση προγραμμάτων ανάλογα με την ηλικία 
τους. 

Β) Η εισήγηση στον Προϊστάμενο του τμήματος για τον 
έγκαιρο εφοδιασμό των αιθουσών με τα απαραίτητα - 
απαιτούμένα είδη και την ευθύνη για την είσοδο κάθε ατό¬ 
μου σε αυτές. 

Γ) Η συμμετοχή στο σχεδίασμά του προσχολικού προ¬ 
γράμματος και η φροντίδα για απασχόληση των παιδιών 
σύμφωνα με το ημερήσιο πρόγραμμα 

Δ) Η διδασκαλία για τα εποπτικά μέσα διδασκαλίας, το 
εκπαιδευτικό υλικό κα γενικά κάθε υλικό που τους έχει 
διατεθεί. 

Ε) Η παρακολούθηση στη διανομή φαγητού στα παιδιά 
και φροντίδα τους κατά την ώρα του φαγητού. 

Στ) Η φροντίδα για την ανάπτυξη των παιδιών. 

Ζ) Η διατήρηση της επαφής με τους γονείς και η ενημέ¬ 
ρωση τους για την συμπεριφορά και την ψυχοσωματική 
υγεία των παιδιών τους. 

Η) Η τήρηση μητρώου νηπίων και παιδιών. 

Θ) Η φροντίδα για την καθημερινή παρουσία των παι¬ 
διών του Παιδικού Σταθμού και η ενημέρωση του τμημα- 
τάρχη των καρτών των παιδιών. 

3. ΓΡΑΦΕΙΟ ΜΑΓΕΙΡΟΥ - ΚΑΘΑΡΙΟΤΗΤΑΣ. 

Στην αρμοδιότητα των υπαλλήλων ανήκουν: 

Α) Η φροντίδα για την παραλαβή από το γραφείο διοι¬ 
κητικό - οικονομικό της αναγκαίας ποσότητας τροφίμων 
και την υπογραφή των σχετικών εγγράφων εισαγωγής και 
εξαγωγής. 

Β) Η ευθύνη για την επιμελημένη και έγκαιρη παρα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

Γ) Η φροντίδα για την έγκαιρη τακτοποίηση των προμη- 
θευμένων τροφίμων και ειδών καθαριότητας στον κατάλ¬ 
ληλο χώρο, αποθήκευση αυτών και η μέριμνα για την δια¬ 
τήρηση της τάξης καιτης καθαριότητας του χώρου αυτού. 

Δ) Η φροντίδα για την προετοιμασία του φαγητού, το 
σερβίρισμα του προγεύματος και γεύματος των παιδιών. 

Ε) Η φροντίδα για το πλύσιμο των πιάτων και ποτηριών 
καθώς και άλλων μαγειρικών σκευών και την τακτοποίηση 
τους. 

Στ) Η ευθύνη για τα μαγειρικά σκεύη και λοιπά είδη 
εστιάσεως που παραλαμβάνουν καθώς και για την καλή 
συντήρηση καθαριότητας αυτών όπως και του χώρου του 
μαγειρείου. 

Ζ) Η ευθύνη για την καθαριότητα των εσωτερικών και 
αυλαίων χώρων του Παιδικού Σταθμού. 

Η) Η ευθύνη για την παραλαβή του ιματισμού του Παι¬ 
δικού Σταθμού, την καλή συντήρηση και την φύλαξη αυ¬ 
τών στον κατάλληλο χώρο. 

Θ) Η φροντίδα για την τακτοποίηση των κρεβατιών και 
τη συχνή αλλαγή των σεντονιών 

I) Η υποχρέωση για την χρησιμοποίηση των μέσων ατο¬ 
μικής προστασίας και υγιεινή (γάντια, καπέλα, ρόμπες 
κ.λ.π.) για την αποφυγή μολυσματικών ασθενειών. 

ΑΡΘΡΟ 6ο 
Ακροτελεύτιο Άρθρο 

Από την ψήφιση του παραπάνω Οργανισμού Εσωτερι¬ 
κής Υπηρεσίας του Νομικού Προσώπου του Δήμου «ΔΗ¬ 
ΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΑΥΛΩΝΑ ΑΤΤΙΚΗΣ» προ- 
καλείται δαπάνη σε βάρος του προϋπολογισμού οικονο¬ 
μικού έτους 2003 ύψους 88.041,09 ΕΥΡΩ περίπου για δε 
τα επόμενα οικονομικά έτη το ύψος της δαπάνης προβλέ- 
πεται περίπου στα ίδια επίπεδα με μερικές προσαυξήσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 27 Ιουνίου 2003 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 
-*- 

Αριθ. 10421 (2) 

Τροποποίηση του Οργανισμού Εσωτερικής Υπηρεσίας 
του Δήμου Λευκασίου Ν. Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθ. 8παρ. 5 του Ν. 2307/1995, 18 
του Ν. 2539/1997, 13 παρ. 1 του Ν. 2672/1998 και των 


Π.Δ/των 37 Α/87 και 22/1990, καθώς και την ισχύουσα νο¬ 
μοθεσία «περί αρμοδιοτήτων των Ο.Τ.Α. Α' βαθμού». 

2. Την 19/2003 απόφαση του Δημοτικού Συμβουλίου 
Λευκασίου «περίτροποποίησηςτου ισχύοντος Ο.Ε.Υ.του 
Δήμου. 

3. Την 6-12/9.6.2003 γνωμοδότηση του Υπηρεσιακού 
Συμβουλίου υπαλλήλων Ο.Τ.Α. Ν. Αχάίας. 

4. Την 16964/3.11.99 απόφασή μας, η οποία δημοσιεύ- 
θηκε στο ΦΕΚ2154/τ. Β714.12.1999 «περί ψήφισης νέου 
Ο.Ε.Υ. του Δήμου Λευκασίου». 

5. Τις διατάξεις του άρθρου 27 του Ν. 2081/1991 με το 
οποίο προστέθηκε νέο άρθρο 29Α στο Ν. 1558/1985 για 
τον έλεγχο των δαπανών που προκαλούν οι κανονιστικές 
διοικητικές πράξεις. 

6. Τις διατάξειςτου άρθρου 22παρ. 9του Ν. 3051/2002 
(ΦΕΚ220/τ.Α'/20.9.2002). 

7. Την 241 .Γ.Γ./18.8.1998 (ΦΕΚ939/τ. Β71.9.1998) εξου- 
σιοδοτική απόφαση του Γ ενικού Γ ραμματέα Περιφέρει¬ 
ας, με την οποία η αρμοδιότητα αυτή μεταβιβάστηκε στο 
Γενικό Διευθυντή Περιφέρειας, καθώς και το δικαίωμα να 
υπογράφουν «Με εντολή Γ.Γ. Περιφέρειας», αποφασί¬ 
ζουμε: 

Εγκρίνουμε την 19/2003 απόφαση του Δημοτικού Συμ¬ 
βουλίου Δήμου Λευκασίου «περί τροποποίησης και συ¬ 
μπλήρωσης του Οργανισμού Εσωτερικής Υπηρεσίας του 
Δήμου Λευκασίου» και με την πρόβλεψη, όπως παρακά¬ 
τω: 

1. Μία (1) θέση ΠΕ Οικονομικού -Λογιστικού με πτυχίο 
Λογιστικής κατεύθυνσης Α.Ε.Ι., για τις ανάγκες εφαρμο- 
γήςτου διπλογραφικού συστήματος, σύμφωνα με τις δια¬ 
τάξεις του άρθρου 22 παρ. 9 του Ν. 3051/02. 

Κατά τα λοιπά ισχύει η 16964/3.11.99 απόφασή μας. 

Με την παρούσα προκαλείται δαπάνη σε βάρος του 
προϋπολογισμού του Δήμου Λευκασίου, το ύψος της 
οποίας δεν μπορεί να προβλεφθεί και θα εγγράφει στους 
αντίστοιχους ΚΑΕ του προϋπολογισμού του Δήμου Λευ¬ 
κασίου οικ. έτους 2003 και επομένων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΛΑ 

-♦- 

Αριθ. 5897 (3) 

Σύσταση Νομικού Προσώπου με την επωνυμία «Σχολική 
Επιτροπή 3ου Δημοτικού Σχολείου» στο Δήμο Δύμης 
Νομού Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 203 του Π.Δ. 410/95 και τις 
όμοιες του άρθρου 5 παρ. 8-15 του Ν. 1894/1990 (ΦΕΚ 
11Οτ. Α71990). 

2. Την 241/18.8.1998 (ΦΕΚ 939/τ.Β'/1.9.98) εξουσιοδο- 
τική απόφαση του Γενικού Γραμματέα Περιφέρειας, με 
την οποία η αρμοδιότητα αυτή μεταβιβάστηκε στο Γενικό 
Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας». 

3. Την 54/2003 απόφαση του Δημοτικού Συμβουλίου 
Δήμου Δύμης του Νομού μας με την οποία αποφασίζεται 
η σύσταση Νομικού Προσώπου με την επωνυμία «Σχολική 
Επιτροπή 4ου Νηπιαγωγείου», αποφασίζουμε 

ΣΥΣΤΑΣΗ 

Συστήνουμε στο Δήμο Δύμης Νομικό Πρόσωπο Δημο¬ 
σίου Δικαίου με την επωνυμία «Σχολική Επιτροπή 3ου Δη¬ 
μοτικού Σχολείου». 

ΣΚΟΠΟΣ: 

Ο σκοπός του Ν.Π.Δ.Δ. είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά διδακτηριακών εγκαταστάσεων 

Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από Διοικητικό Συμβούλιο που 
αποτελείται από 5 μέλη, τα οποία ορίζονται μαζί με τους 
αναπληρωτές τους από το Δημοτικό Συμβούλιο και απο- 
τελείται από α) το Δήμαρχο ή άλλο μέλος αιρετό ή μη που 
ορίζεται από αυτόν, ως πρόεδρο β) τον εκάστοτε Διευθυ¬ 
ντή του 3ου Δημοτικού Σχολείου Δήμου Δύμης, με τον 
αναπληρωτή του γ) τον εκάστοτε εκπρόσωπο του συλλό¬ 
γου γονέων και κηδεμόνων του 3ου Δημοτικού Σχολείου 
Δήμου Δύμης, με τον αναπληρωτή του, εφόσον υπάρχει 
παρόμοιος σύλλογος και εάν δεν υπάρχει, από ένα γονέα 
μαθητή του 3ου Δημοτικού Σχολείου ή δημότη, δ) ένα (1) 
δημότη που έχει ανάλογη επαγγελματική ή κοινωνική 
δράση ή ειδικές γνώσεις ανάλογα με το σκοπό του 
Ν.Π.Δ.Δ και από έναν (1) Δημοτικό Σύμβουλο με τον ανα¬ 
πληρωτή του. 

Η θητεία των μελών του Διοικητικού Συμβουλίου ακο¬ 
λουθεί τη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οι πόροι του Ν.Π.Δ.Δ. είναι: 

- Η ετήσια επιχορήγηση του Δήμου Δύμης 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π. Δ. Δ. εκπροσωπείται στα Δικαστήρια και σε κά¬ 
θε δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδροτου Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Δύμης, το ύψος της οποίας δεν μπορεί ναπρο- 
βλεφθεί. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΛΑ 

-Φ- 

Αριθ. 7776 (4) 

Σύσταση Νομικού Προσώπου με την επωνυμία «Σχολική 
Επιτροπή Λυκείου Δ.Δ. Κάτω Καστριτσίου» στο Δήμο 
Ρίου Νομού Αχάίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη 

1. Τις διατάξεις του άρθρου 203 του Π.Δ. 410/95 και τις 
όμοιες του άρθρου 5 παρ. 8 -15 του Ν. 1894/1990 (ΦΕΚ 
110 τ. Α'/1990). 

2. Την 241/18.8.1998 (ΦΕΚ939/τ. Β71.9.98) εξουσιοδο- 
τική απόφαση του Γενικού Γραμματέα Περιφέρειας, με 
την οποία η αρμοδιότητα αυτή μεταβιβάστηκε στο Γ ενικό 
Διευθυντή Περιφέρειας, καθώς και το δικαίωμα να υπο¬ 
γράφουν «Με εντολή Γ.Γ. Περιφέρειας». 

3. Την 114/2003 απόφαση του Δημοτικού Συμβουλίου 
Δήμου Ρίου του Νομού μας με την οποία αποφασίζεται η 
σύσταση Νομικού Προσώπου με την επωνυμία «Σχολική 
Επιτροπή Λυκείου Δ.Δ. Κάτω Καστριτσίου» Δήμου Ρίου, 
αποφασίζουμε: 

ΣΥΣΤΑΣΗ 

Συστήνουμε στο Δήμο Ρίου Νομικό Πρόσωπο Δημοσίου 
Δικαίου με την επωνυμία «Σχολική Επιτροπή Λυκείου Δ.Δ. 
Κάτω Καστριτσίου». 

ΣΚΟΠΟΣ: 

Ο σκοπός του Ν.Π.Δ.Δ. είναι: 

Η διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λπ. Η εκτέλεση μικρών έργων για επισκευή και 
συντήρηση των διδακτηρίων. Η αποκατάσταση φθορών 
και ζημιών των επίπλων, εξοπλισμού και γενικά διδακτη- 
ριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των Σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για την λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

ΔΙΟΙΚΗΣΗ 

Το Ν.Π.Δ.Δ. διοικείται από Διοικητικό Συμβούλιο που 
αποτελείται από 5 μέλη, τα οποία ορίζονται μαζί με τους 
αναπληρωτές τους από το Δημοτικό Συμβούλιο και απο- 
τελείται από α) το Δήμαρχο ή άλλο μέλος αιρετό ή μη που 
ορίζεται από αυτόν, ως πρόεδρο β) τον εκάστοτε Διευθυ¬ 
ντή του 3ου Δημοτικού Σχολείου Δήμου Δύμης, με τον 
αναπληρωτή του γ) τον εκάστοτε εκπρόσωπο του συλλό¬ 
γου γονέων και κηδεμόνων του Λυκείου Κάτω Καστριτσί- 
ου, με τον αναπληρωτή του, εφόσον υπάρχει παρόμοιος 
σύλλογος και εάν δεν υπάρχει, από ένα γονέα μαθητή του 
εν λόγω Λυκείου ή Δημότη, δ) ένα (1) δημοτικό σύμβουλο 

που έχει ανάλογη επαγγελματική ή κοινωνική δράση ή ει¬ 
δικές γνώσεις ανάλογα με το σκοπό του Ν.Π.Δ.Δ. και ε) 
τον εκάστοτε εκπρόσωπο της Μαθητικής Κοινότητας του 
Λυκείου Κάτω Καστριτσίου Δήμου Ρίου. 

Η θητεία των μελών του Διοικητικού Συμβουλίου ακο- 
λουθείτη Δημοτική περίοδο. Το Διοικητικό Συμβούλιο της 
Σχολικής Επιτροπής εκλέγει τον αντιπρόεδρο και τον 
γραμματέα. 

ΠΟΡΟΙ 

Οιπόροιτου Ν.Π.Δ.Δ. είναι: 

- Η ετήσια επιχορήγηση του Δήμου Ρίου 

- Η ετήσια επιχορήγηση του Κράτους. 

- Κάθε είδους εισφορές, δωρεές, κληρονομιές, κληρο¬ 
δοσίες. 

- Οι εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

- Οι πρόσοδοι από την περιουσία του Ν.Π.Δ.Δ. 

ΕΚΠΡΟΣΩΠΗΣΗ 

Το Ν.Π.Δ.Δ. εκπροσωπείται στα Δικαστήρια και σε κάθε 
δημόσια Αρχή, καθώς επίσης σε κάθε νομικό ή φυσικό 
πρόσωπο από τον Πρόεδρο του Δ.Σ. και όταν αυτός απου¬ 
σιάζει ή κωλύεται από τον Αντιπρόεδρο. 

Από τη δημοσίευση της παρούσας στο ΦΕΚ προκαλεί- 
ται δαπάνη μόνο στον εκάστοτε ισχύοντα προϋπολογισμό 
του Δήμου Ρίου, το ύψος της οποίας δεν μπορεί να προ- 
βλεφθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Ιουλίου 2003 

Με εντολή Γενικού Γραμματέα Περιφέρειας 
Ο Γενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΛΑ 

-♦- 

Αριθ. 8408 (5) 

Έγκριση του Οργανισμού Εσωτερικής Υπηρεσίας του 
Αθλητικού Κέντρου Δήμου Δύμης Ν. Αχαιός. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 14του Ν. 2880/2001 (ΦΕΚ 9/τ.Α'/30.1.2001) 
"Πρόγραμμα Πολιτεία για την μεταρρύθμιση και τον εκ¬ 
συγχρονισμό της Δημόσια Διοίκησης και άλλες διατά¬ 
ξεις". 

2. Το άρθρο 12 του Ν. 1188/1981 "Περί κυρώσεως του 
Κώδικα περί καταστάσεως Προσωπικού Οργανισμών Το¬ 
πικής Αυτοδιοίκησης", όπως αυτό αντικαταστάθηκε από 
τις όμοιες της παρ. 5 του άρθρου 8 του Ν. 2307/1995 
"Προσαρμογή νομοθεσίας αρμοδιότητας Υπουργείου 
Εσωτερικών στις διατάξεις για την Νομαρχιακή Αυτοδιοί¬ 
κηση και άλλες διατάξεις", καθώς και τις διατάξεις του άρ¬ 
θρου 198 παρ. 3 του Π.Δ. 410/1995. 

3. Τις 21/20.5.2002 και 39/29.10.2002 αποφάσειςτου Δι¬ 
οικητικού Συμβουλίου του Αθλητικού Κέντρου Δήμου Δύ¬ 
μης, καθώς και τις όμοιες 89/2002 και 156/2002 αποφά¬ 
σεις του Δημοτικού Συμβουλίου του Δήμου Δύμης, με τις 
οποίες εγκρίνει τον Οργανισμό Εσωτερικής Υπηρεσίας 
του Αθλητικού Κέντρου Δήμου Δύμης. 

4. Του άρθρου 27 του Ν. 2081/1991 με το οποίο προ¬ 
στέθηκε νέο άρθρο 29Α στο Ν. 1558/1985 για τον έλεγχο 


των δαπανών που προκαλούν οι κανονιστικές διοικητικές 
πράξεις. 

5. Τις διατάξεις του Ν. 2725/1999 (ΦΕΚ Α/121/1999) 
"Ερασιτεχνικός και Επαγγελματικός αθλητισμός και άλ¬ 
λες διατάξεις". 

6. Τα άρθρα 26 Α και 203 του Δ.Κ.Κ. (Π.Δ. 410/1995), 
όπως ισχύουν. 

7. Την 2-6/5.5.2003 γνωμοδότηση του Υπηρεσιακού 
Συμβουλίου Υπαλλήλων Ο.Τ.Α. νομού Αχαιός. 

8. Την 241 .Γ.Γ./18.08.1998 (ΦΕΚ 939 /τ.Β'/1.9.1998) 
εξουσιοδοτική απόφαση του Γ ενικού Γ ραμματέα Περιφέ¬ 
ρειας, με την οποία η αρμοδιότητα αυτή μεταβιβάστηκε 
στο Γενικό Διευθυντή Περιφέρειας, καθώς και το δικαίω¬ 
μα να υπογράφουν "Με εντολή Γ.Γ. Περιφέρειας", απο¬ 
φασίζουμε: 

Εγκρίνουμε τις 21/20.5.02 και39/29.10.2002 αποφάσεις 
του Διοικητικού Συμβουλίου του Ν.Π.Δ.Δ. με την επωνυ¬ 
μία "Αθλητικό Κέντρο Δήμου Δύμης", περί ψήφισης του 
Οργανισμού Εσωτερικής Υπηρεσίας του, όπως παρακά¬ 
τω: 

Άρθρο 1 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 
ΤΟΥ ΑΘΛΗΤΙΚΟΥ ΚΕΝΤΡΟΥ ΔΗΜΟΥ ΔΥΜΗΣ 

Οι υπηρεσίες του Αθλητικού Κέντρου Δήμου Δύμης θα 
λειτουργούν σε επίπεδο Γραφείου σύμφωνα με την 
5285/26.4.2001 (ΦΕΚ 653/30.5.2001 Τεύχος Β') συστατι¬ 
κή πράξη προσαρμογής του. 

Άρθρο 2 

ΑΡΜΟΔΙΟΤΗΤΕΣ ΓΡΑΦΕΙΟΥ 
ΑΘΛΗΤΙΚΟΥ ΚΕΝΤΡΟΥ ΔΗΜΟΥ ΔΥΜΗΣ - 
ΚΑΘΗΚΟΝΤΑ ΠΡΟΪΣΤΑΜΕΝΟΥ 

1. Φροντίζει για την έγκαιρη και σωστή υλοποίηση των 
αποφάσεων του Δ.Σ. 

2. Εισηγείται στο Δ.Σ. για την επάνδρωση με προσωπι¬ 
κό του τμήματος του και για την απόδοση των προγραμ¬ 
μάτων Αθλητισμού. 

3. Έχει την ευθύνη για την πιστή εφαρμογή του Κανονι¬ 
σμού λειτουργίας των αθλητικών εγκαταστάσεων που 
ανήκουν στο Αθλητικό Κέντρο Δήμου Δύμης. 

4. Έχει την ευθύνη για την ομαλή λειτουργία, τάξη σε 
θέματα συντήρησης - καθαριότητας. 

5. Ασκεί κάθε αρμοδιότητα ή ενέργεια που του ανατίθε¬ 
ται από το Δ.Σ. του Ν.Π.Δ.Δ. με απόφαση του. 

6. Μετά από συνεννόηση με τις αρμόδιες Υπηρεσίες ει- 
σηγείται για τις αναγκαίες προμήθειες. 

7. Σε συνεννόηση με τις Υπηρεσίες και τα Αθλητικά Σω¬ 
ματεία προβαίνει στην έκδοση προγράμματος Λειτουρ¬ 
γίας - Προπονήσεων Αθλητικών Σωματείων. 

8. Σε συνεννόηση με τον συντηρητή χλοοτάπητα καθο¬ 
ρίζει τις προπονήσεις του ποδοσφαιρικού τμήματος. 

9. Εισηγείται στο Δ.Σ. για την για την παραχώρηση των 
εγκαταστάσεων για την διεξαγωγή Αθλητικών και Πολιτι¬ 
στικών εκδηλώσεων. 

10. Ενημερώνει τη Διοίκηση για τις ελλείψεις διαφόρων 
αθλητικών οργάνων και λοιπών ειδών συντήρησης και κα¬ 
θαριότητας. 

11. Φροντίζει και ελέγχει όλες τις αθλητικές εγκαταστά¬ 
σεις που περιβάλλουντο Δημοτικό Στάδιο Αίγιου. 

12. Σε περίπτωση ατυχήματος ή υγειονομικού επεισοδί¬ 
ου οφείλει να εξασφαλίζει τα μέσα και τις διαδικασίες για 
άμεση μεταφορά σε ανάλογο Νοσοκομείο όσων έχουν 

ανάγκη, καθώς και την καταλληλότητα και συνεχή ετοιμό¬ 
τητα του υγειονομικού προσωπικού. 

13. Εισηγείται στο Δ.Σ. όλα τα θέματα και μετέχει στις 
συνεδριάσεις χωρίς ψήφο. 

14. Χειρίζεται τα θέματα που έχουν σχέση με τους ερ¬ 
γαζόμενους στο Ν.Π.Δ.Δ. 

15. Τηρεί ενημερωμένους με όλα τα απαραίτητα στοι¬ 
χεία τους Υπηρεσιακούς Ατομικούς Φακέλους των εργα¬ 
ζομένων στο Αθλητικό Κέντρο Δήμου Δύμης. 

16. Χορηγεί ύστερα από αίτηση πιστοποιητικά και βε¬ 
βαιώσεις για θέματα αρμοδιότητας του. 

17. Καθορίζει το εβδομαδιαίο πρόγραμμα εργασίας του 
προσωπικού που εργάζεται σε βάρδιες σε συνεργασία με 
το Διοικητικό Συμβούλιο 

18. Ευθύνεται για την έγκαιρη και σωστή εφαρμογή της 
εργατικής Νομοθεσίας σε ότι αφορά τους εργαζόμενους 
στο Ν.Π.Δ.Δ. εισηγούμενο ανάλογα στο Δ.Σ. 

19. Εγκρίνει τις άδειες των εργαζομένων του Νομικού 
Προσώπου. 

20. Ελέγχει τις κάρτες παρουσίας των εργαζομένων και 
ενημερώνει το Δ.Σ. για κάθε απουσία ή ανωμαλία. 

21. Φροντίζει για την έγκαιρη σύνταξη, αναμόρφωση 
του ετήσιου προϋπολογισμού σύμφωνα με τις εντολές 
του Δ.Σ. και των σχετικών διατάξεων που ισχύουν για τα 
Ν.Π.Δ.Δ. των Ο.Τ.Α. και φροντίζει για την έγκαιρη σύντα¬ 
ξη και υποβολή του ετήσιου απολογισμού.. 

22. Παρακολουθεί την κίνηση Εσόδων- Εξόδων του 
Ν.Π.Δ.Δ. κατάτοντομέα δραστηριότητας και ενημερώνει 
έγκαιρα τις ενδιαφερόμενες υπηρεσίες και το Δ.Σ. 

23. Προσδιορίζει τις τακτικές ανάγκες του Αθλητικού 
Κέντρου Δήμου Δύμης σε ετήσια βάση και προβαίνει στην 
προμήθεια διαφόρων υλικών. 

24. Διενεργεί διαγωνισμό για μισθώσεις, εκμισθώσεις, 
προμήθειες που αφορούν το Αθλητικό Κέντρο, σύμφωνα 
με τις κάθε φορά ισχύουσες διατάξεις. 

25. Φροντίζει για τη σύνταξη και προώθηση διαφόρων 
ενταλμάτων για έγκριση. 

26. Φροντίζει για την είσπραξη διαφόρων πόρων του 
Ν.Π.Δ.Δ.. 

27. Φροντίζει για τη μισθοδοσία και λοιπές παροχές 
στους εργαζόμενους. Τηρεί μισθολογικά μητρώα όλου 
του προσωπικού, συντάσσει τις βεβαιώσεις αποδοχών 
των εργαζομένων και φροντίζει για την ασφάλιση του. 

28. Φροντίζει για τις πληρωμές διαφόρων προμηθειών- 
έργων καθώς και διαφόρων τελών, φόρων, χαρ/μου, 
Ι.Κ.Α. κ.λ.π. σύμφωνα με τις ισχύουσες διατάξεις 

29. Παραλαμβάνει και φυλάσσει το υλικό που προορίζε¬ 
ται για τις αθλητικές εγκαταστάσεις του Αθλητικού Κέ¬ 
ντρου. 

30. Φροντίζει για τη διανομή του υλικού σύμφωνα με τον 
προορισμό τους, στις μερικές διαχειρίσεις. 

31. Προβαίνει σε καταστροφή και εκποίηση του άχρη¬ 
στου υλικού. 

32. Τηρείτο απαιτούμενα χρεωστικά βιβλία κ.λ.π. σύμ¬ 
φωνα με τις διατάξεις "Περί λογιστικού Ν.Π.Δ.Δ. των 
ΟΤΑ". 

33. Φροντίζει για τον εξοπλισμό με τα απαραίτητα και 
κατάλληλα μέσα για την άμεση παροχή υγειονομικής πε¬ 
ρίθαλψης στους ευρισκόμενους στους αθλητικούς χώ¬ 
ρους του Οργανισμού. 

34. Έχει την δυνατότητα να εξουσιοδοτεί εγγράφως κά¬ 
ποιον υπάλληλο του Γραφείου του για την διεκπεραίωση 
οποιασδήποτε εργασίας. 


35. Εισηγείται στο Δ.Σ. για την εκτέλεση συντήρησης ή 
κατασκευής των αθλητικών χώρων της αρμοδιότητας του 
και υπολογίζει τις απαιτούμενες δαπάνες. 

36. Παρακολουθεί την εκτέλεση της συντήρησης ή κα¬ 
τασκευής απολογιστικά ή από εργολάβο Δημοσίων Έρ¬ 
γων ή Εμπειροτέχνη, όπως προβλέπεται από τις σχετικές 
διατάξεις για τα δημόσια έργα. 

37. Επιβλέπει τις εργασίες μαζί με τον υπεύθυνο του 
Δ.Σ. 

38. Ευθύνεται για την φύλαξη, καθαριότητα, συντήρη¬ 
ση, επισκευή του υλικού και μέσων εξοπλισμού των αθλη¬ 
τικών εγκαταστάσεων του Ν.Π.Δ.Δ.. 

39. Τηρεί ενημερωτικά μητρώα για όλες τις εγκαταστά¬ 
σεις και το υλικό. 

40. Προσδιορίζει τα απαιτούμενα αποθέματα σε υλικά 
και ανταλλακτικά και εισηγείται σχετικά για την προμή¬ 
θεια τους σε ετήσια βάση. 

41. Φροντίζει για τον προσδιορισμό των αναγκών σε ερ¬ 
γατικό προσωπικό και εισηγείται σχετικά στο Διοικητικό 
Συμβούλιο. 

42. Φροντίζει για την αναζήτηση των απαιτούμενων στα¬ 
τιστικών στοιχείων για ότι αφορά τη συντήρηση των εγκα¬ 
ταστάσεων και του υλικού. 

43. Φροντίζει και έχει την ευθύνη για τις απαραίτητες 
επισκευές και τη συντήρηση όλων των εγκαταστάσεων 
και συγκεκριμένα: 

• Των κτιριακών εγκαταστάσεων. 

• Των ηλεκτρολογικών εγκαταστάσεων. 

• Των υδραυλικών και θερμοϋδραυλικών εγκαταστάσε¬ 
ων. 

• Των υπαίθριων εγκαταστάσεων. 

• Των ξυλουργικών εγκαταστάσεων. 

• Της πισίνας. 

• Συντήρηση χλοοτάπητα. 

• Συντήρηση κήπων - παρτεριών. 

• Κλάδεμα, κόψιμο χόρτων, λίπανση, ράντισμα, σκάψι¬ 
μο. 

44. Συντονισμός παρακολούθηση και έλεγχος της 
εφαρμογής των καθημερινών προγραμμάτων γύμνασης 
και λοιπών αθλητικών εκδηλώσεων. 

45. Συνεργασία με τα αθλητικά σωματεία και συλλό¬ 
γους του Δήμου και παροχή κάθε δυνατής βοήθειας στη 
λειτουργία αυτών. 

46. Οργάνωση αθλητικών προγραμμάτων στους μαθη¬ 
τές των σχολείων σε συνεργασία με τους καθηγητές φυ¬ 
σικής αγωγής των σχολείων. 

47. Προγραμματισμός και οργάνωση αθλητικών και πο¬ 
λιτιστικών εκδηλώσεων σχετικών μετά προγράμματα που 
υλοποιείτο Νομικό Πρόσωπο, με σκοπό τη διάδοση και 
την ανάπτυξη του αθλητικού πνεύματος σε όλους τους 
δημότες. 

48. Μεριμνά για την καλή λειτουργία των αιθουσών γυ¬ 
μναστικής και των χώρων άθλησης. 

49. Ευθύνεται για την καλή λειτουργία και απόδοση της 
υλικοτεχνικήςυποδομήςτων αιθουσών, καθώς επίσης και 
ο εντοπισμός τυχόν ελλείψεων και βλαβών του εξοπλι¬ 
σμού τους γενικότερα. 

50. Φροντίζει για την εφαρμογή κανονισμών διεξαγω¬ 
γής των διαφόρων αθλημάτων της αρμοδιότητάς τους. 

51. Μέριμνα για την αποφυγή ατυχημάτων κατά την 
ώρα άθλησης των αθλούμενων στα τμήματά τους. 

52. Φροντίζει για τον εξοπλισμό των αθλητικών χώρων 
της αρμοδιότητας του με τα απαραίτητα και κατάλληλα 

μέσα για παροχή πρώτων βοηθειών, περίθαλψης, αντιμε¬ 
τώπιση εκτάκτων περιστατικών (κακώσεων, τραυματι¬ 
σμών, κ.λπ.) όλων των αθλούμενων εντός των χώρων 
άθλησης. 

53. Τήρηση ατομικών καρτελών των αθλούμενων και 
σημείωση των επιδόσεων τους. 

54. Διαμόρφωση, εισήγηση και εφαρμογή επικοινωνια- 
κής πολιτικής και προγραμμάτων για την προώθηση και 
προβολή των σκοπών και δράσεων του Αθλητικού Κέ¬ 
ντρου (διοργάνωση συνεντεύξεων τύπου προετοιμασία 
και επιμέλεια αρθρογραφίας, συνεργασία με Μ.Μ.Ε. κ.α.) 

55. Ενημέρωση του κοινού πάνω στην αποστολή και 
στις εκδηλώσεις του Νομικού Προσώπου και προβολή 
τους με κάθε πρόσφορο μέσο. 

56. Μεριμνά για την προβολή και διαφήμιση όλων των 
αθλητικών και πολιτιστικών καθώς και έκδοση, διακίνηση 
και διάθεση ενημερωτικού υλικού στους δημότες που 
έχουν σχέση με αυτές (προγράμματα, αφίσες κ.λ.π.). 

Άρθρο 3 

ΣΤΕΛΕΧΩΣΗ ΤΩΝ ΥΠΗΡΕΣΙΩΝ 
ΤΟΥ ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ 
ΑΘΛΗΤΙΚΟ ΚΕΝΤΡΟ ΔΗΜΟΥΔΥΜΗΣ" 

Η θέση της κατηγορίας ΔΕ κατατάσσεται στους βαθ¬ 
μούς Δ'(εισαγωγικός), Γ, Β'και Α'(καταληκτικός). 

Η θέση της κατηγορίας ΥΕ κατατάσσεται στους βαθ¬ 
μούς Ε' (εισαγωγικός), Δ', Γ, και Β' (καταληκτικός). 

Τα προσόντα διορισμού των θέσεων περιγράφονται 
στα Π.Δ. 50/2001 37α/87 και 22/90. 

Οι θέσεις που προβλέπονται ανά κατηγορία και κλάδο 
είναι οι εξής: 


ΚΑΤΗΓΟΡΙΑ ΔΕ 


ΚΛΑΔΟΣ 

Προβλεπόμενες 

θέσεις 

Καλυφθείσες 

θέσεις 

ΔΕ - Διοικητικός 

1 


ΚΑΤΗΓΟΡΙΑ ΥΕ 

ΚΛΑΔΟΣ 

Προβλεπόμενες 

θέσεις 

Καλυφθείσες 

θέσεις 

ΥΕ - Γ ενικών 
Καθηκόντων 

1 



Άρθρο 4 

Προϊστάμενος Γραφείου ορίζεται υπάλληλος που 
προέρχεται από την κατηγορία ΔΕ. 

Άρθρο 5 

Για τον διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση της υπαλληλικής σχέσης και την ιατροφαρμακευτι¬ 
κή περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές Διατάξεις. 

Άρθρο 6 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος μόνο του 
προϋπολογισμού του Ν.Π.Δ.Δ. οικονομικού έτους 2003 
και των επόμενων ετών, το ύψος της οποίας δεν μπορεί να 
προβλεφθεί. 


Άρθρο 7 

Η ισχύς του παρόντος αρχίζει από την δημοσίευσή του 
στην Εφημερίδα της Κυβερνήσεως. 

Το προσωπικό που υπηρετεί κατά την δημοσίευση του 
παρόντος εντάσσεται στις θέσεις του Ο.Ε.Υ. που έχουν 
υποχρεωτικά δημιουργηθείγι’ αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 11 Ιουλίου 2003 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

Η Διευθύντρια 
ΧΛΟΗ ΚΑΤΣΟΥΛΑ 

-♦- 

Αριθ. 26.196 (6) 

Τροποποίηση της συστατικής πράξης της αμιγούς επιχεί¬ 
ρησης του δήμου Ωραιοκάστρου Νομού Θεσσαλονί¬ 
κης με την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΤΟΠΙ¬ 
ΚΗΣ ΑΝΑΠΤΥΞΗΣ ΩΡΑΙΟΚΑΣΤΡΟΥ (Δ.Ε.Τ.Ω)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ. 410/1995), β) 
του άρθρου 27του Ν. 2081/1985 με το οποίο προστίθεται 
το άρθρο 29Α στο Ν. 1558/1985 «Κυβέρνηση και Κυβερ¬ 
νητικά Όργανα», γ) των άρθρων 6 παραγρ. 10 και 7 παρα- 
γρ. 1 του Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» και 4) της παραγρ. 4του άρ¬ 
θρου 16 του Ν. 2.539/1997 «Συγκρότηση Πρωτοβάθμιας 
Τοπικής Αυτοδιοίκησης». 

2. Την απόφαση του Υπουργού Εσωτερικών 25027/ 
1984 (ΦΕΚ244τ.Β') «Καθορισμός αναγκαίων λεπτομερει¬ 
ών για την εφαρμογή των διατάξεων των άρθρων 205 έως 
213του Ν. 1065/1980)». 

3. Την Ε.Σ 5.577/1995 απόφαση του Περιφερειακού Δι¬ 
ευθυντή Νομού Θεσσαλονίκης, με την οποία συστάθηκε 
η Δημοτική Επιχείρηση Τοπικής Ανάπτυξης Ωραιοκά¬ 
στρου, που δημοσιεύθηκε στο Φ.Ε.Κ271/Β/10.4.1995. 

4. Την 226/2003 απόφαση του δημοτικού συμβουλίου 
Ωραιοκάστρου, για την τροποποίηση της συστατικής 
πράξης της ανωτέρω επιχείρησης. 

5. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ. 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γραφείων των υπηρε¬ 
σιών της Περιφέρειας», όπως αναδημοσιεύτηκε στο ΦΕΚ 
1339/τ.Β'/6.11.2000, αποφασίζουμε: 

Τροποποιούμε την Ε.Σ 5.577/1995 (Φ.Ε.Κ 271/Β/ 
10.4.1995) απόφαση του Περιφερειακού Διευθυντή Θεσ¬ 
σαλονίκης, με την οποία συστάθηκε η Δημοτική Επιχείρη¬ 
ση Τοπικής Ανάπτυξης Ωραιοκάστρου Δ.Ε.Τ.Α.Ω. δήμου 
Ωραιοκάστρου, ως εξής: 

Η επιχείρηση διοικείται από 11 μελές διοικητικό συμ¬ 
βούλιο, που τα μέλη του μαζί με τους αναπληρωτές ορί¬ 
ζονται από το δημοτικό συμβούλιο, ως εξής: 

• Επτά (7) αιρετοί εκπρόσωποι του δήμου. 

• Ένας (1) εκπρόσωπος του Μ.Α.Π.Ο ΚΕΡΑΥΝΟΣ. 

• Δύο (2) δημότες ή κάτοικοι του δήμου που διαθέτουν 
πείρα ή γνώσεις σχετικές με το αντικείμενο της επιχείρη¬ 
ση και 

• Ένας (1) εκπρόσωπος των εργαζομένων. 

Από τους αιρετούς εκπροσώπους του δήμου, ο ένας 
προέρχεται από τη μειοψηφία. 

Κατά τα λοιπό εξακολουθεί να ισχύει η τροποποιού μενη 
απόφαση, όπως τροποποιήθηκε μεταγενέστερα με τις 
αποφάσεις 27.977/1995 (Φ.Ε.Κ. 701/Β/9.8.1995) και 
31.125/1996 (ΦΕΚ 838/Β/11.9.1996) του Περιφερειακού 
Διευθυντή Νομού Θεσσαλονίκης και την απόφασή μας 
5.456/1999 (Φ.Ε.Κ221 /Β/15.3.1999). 

Από τις διατάξεις της απόφασης αυτής δενπροκαλείται 
δαπάνη σε βάρος του προϋπολογισμού του δήμου Ωραι- 
οκάστρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Ιουλίου 2003 

Ο Γενικός Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 24.250 (7) 

Τροποποίηση της συστατικής πράξης της αμιγούς επιχεί¬ 
ρησης του δήμου Ρεντίνας Νομού Θεσσαλονίκης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ 
ΑΝΑΠΤΥΞΗΣ ΡΕΝΤΙΝΑΣ (Δ.Ε.Τ.Α.Ρ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: α) Των άρθρων 277 παραγρ. 3 και 315 
του Δημοτικού και Κοινοτικού Κώδικα (Π.Δ. 410/1995), β) 
του άρθρου 27 του Ν. 2081/1985 με το οποίο προστίθεται 
το άρθρο 29Α στο Ν. 1558/1985 «Κυβέρνηση και Κυβερ¬ 
νητικά Όργανα», γ) των άρθρων 6 παραγρ. 10 και 7 παρα- 
γρ. 1 του Ν. 2.503/1997«Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» και 4) της παραγρ. 4του άρ¬ 
θρου 16 του Ν. 2539/1997 «Συγκρότηση Πρωτοβάθμιας 
Τοπικής Αυτοδιοίκησης». 

2. Την απόφαση του Υπουργού Εσωτερικών 25027/ 
1984 (ΦΕΚ244τ.Β') «Καθορισμός αναγκαίων λεπτομερει¬ 
ών για την εφαρμογή των διατάξεων των άρθρων 205 έως 
213του Ν. 1065/1980)». 


3. Την 14.937/1996 απόφαση του Περιφερειακού Διευ¬ 
θυντή Νομού Θεσσαλονίκης, περί συστάσεως της αμι¬ 
γούς επιχείρησης του δήμου Ρεντίνας με την επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΡΕΝΤΙ- 
ΝΑΣ (Δ.Ε.Τ.Α.Ρ)» (Φ.Ε.Κ378/Β/24.6.1996). 

4. Την 79/2003 απόφαση του δημοτικού συμβουλίου Ρε¬ 
ντίνας, για την τροποποίηση της συστατικής πράξης της 
ανωτέρω επιχείρησης. 

5. Την οικονομοτεχνική μελέτη που Συντάχθηκε για την 
προτεινόμενη τροποποίηση. 

6. Την απόφαση του Γενικού Γραμματέα Περιφέρειας 
Κεντρικής Μακεδονίας 5.631/26.7.2000 (Φ.Ε.Κ 1032/Β/ 
22.8.2000) «Ορισμός εισηγητών και μεταβίβαση εξουσίας 
υπογραφής «Με εντολή Γ ενικού Γ ραμματέα» αποφάσε¬ 
ων, και άλλων πράξεων στο Γ ενικό Διευθυντή, Διευθυντές 
και προϊσταμένους Τμημάτων και Γ ραφείων των υπηρε¬ 
σιών της Περιφέρειας», όπως αναδημοσιεύτηκε στο ΦΕΚ 
1339/τ.Β'/6.11.2000, αποφασίζουμε: 

Τροποποιούμε την Ε.Σ 14.937/1996 απόφασή μας, περί 
συστάσεως της αμιγούς επιχείρησης του δήμου Ρεντίνας 
Νομού Θεσσαλονίκης με την επωνυμία «ΔΗΜΟΤΙΚΗ ΕΠΙ¬ 
ΧΕΙΡΗΣΗ ΤΟΠΙΚΗΣ ΑΝΑΠΤΥΞΗΣ ΡΕΝΤΙΝΑΣ (Δ.Ε.Τ.Α.Ρ)» 
(Φ. Ε.Κ 378/Β/24.6.1996), ως προς το κεφάλαιο της επιχεί¬ 
ρησης, το οποίο αυξάνεται κατά 70.096,00 ευρώ και δια¬ 
μορφώνεται ως εξής: 

Το κεφάλαιο που διαθέτει ο Δήμος Ρεντίνας στην επι¬ 
χείρηση ανέρχεται στο ποσό των 102.713,00 ευρώ, δηλ.: 

- Μετρητά που εισφέρει ο δήμος ύψους 102.713.00 ευ¬ 
ρώ. 

Κατά τα λοιπά εξακολουθεί να ισχύει η τροποποιούμενη 
απόφαση. 

Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του δήμου Ρε¬ 
ντίνας ύψους 70.096,00 ευρώ. Για την αντιμετώπιση 
της δαπάνης αυτής έχει εγγράφει ισόποση πίστωση 
στον Κ.Α. 211.9.3 του προϋπολογισμού του τρέχοντος 
έτους. 

Κατά τα λοιπά εξακολουθεί να ισχύει η τροποποιούμενη 
απόφαση, όπως αυτή τροποποιήθηκε με την απόφασή 
μας 12.709/2000 (ΦΕΚ550/Β711.4.2000). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 15 Ιουλίου 2003 

Ο Γ ενικός Γ ραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




